Når champagnepropperne er poppet, og jubelrusen over studenterhuen er sovet ud, så er der ikke mange af studenterne, som fortsætter direkte på en videregående uddannelse. Nye tal fra Danmarks Statistik viser, at 13 procent af studenterne sidste år fra Region Nordjylland er i gang med en ny uddannelse tre måneder efter gymnasietiden er slut. Dermed er det tal faldet for tiende år i streg. I 2012 var det samme tal 30 procent i Region Nordjylland. Ifølge professor og centerleder ved Center for Ungdomsforskning på Aalborg Universitet er det en hård gymnasietid og muligheder for ufaglært arbejde, der gør, at de unge tager en pause fra studierne. - Derfor vægrer flere sig formentlig ved at skulle i gang med en videregående uddannelse, hvor de forventer, at der også vil være et stort pres. Man kan antage, at der er flere, der har en oplevelse af at skulle tage en dyb indånding, inden de kaster sig ud i det endelige valg af studie, siger Noemi Katznelson til Ritzau. Selvom andelen i Region Nordjylland er faldet til 13 procent, så er det den region i landet, hvor der er flest unge, som fortsætter på en videregående uddannelse.
Når ungdomsuddannelsen er færdiggjort, bliver det mere og mere populært at tage sabbatår.